

 Številka spisa: 465-08-0002/2013

 Številka JN: 0205/2013 - POG

 Številka objave: JN - 1915/2012

 Datum: 27.2.2013

Zadeva:
Pojasnilo razpisne dokumentacije za oddajo javnega naročila »Čiščenje poslovnih prostorov Mestne občine Velenje na okolju prijazen način«, objavljenega na Portalu javnih naročil, št. JN - 1915/2012.

*Vprašanje št. 5:*

V razpisu navajate, da 2 delavke imajo delovno dobo 30 let, nato pa navajate, da bodo v času trajanje pogodbe v letu 2013 napolnile 30 let za izplačilo jubilejne nagrade. Ali delavke že imajo 30 let in so jubilejno prejele ali gre za napako?

*Odgovor št. 5:*

**Kot izhaja iz razpisne dokumentacije, delavki še nimata dopolnjenih 30 let delovne dobe, bosta pa imeli v letošnjem letu, tako da jima jubilejna nagrada ni mogla biti izplačana.**

*Vprašanje št. 6:*

V programu sanitarnega materiala navajate kompletni program Ultimatic. Ali dovolite izvajalcu, da samostojno določi proizvajalca s primerljivo kakovostjo? In če da, potem nas zanima, ali smemo zamenjati podajalnike papirne galanterije vse na lastne stroške?

*Odgovor št. 6:*

**Izvajalec lahko samostojno določi proizvajalca s primerljivo kakovostjo, vendar mora velikost sanitarnega materiala ustrezati sedanjim podajalnikom papirne galanterije.**

**Podajalnikov papirne galanterije ni dopustno zamenjati.**

*Vprašanje št. 7:*

Delavke, ki so predmet prevzema imajo omejitve in invalidnost. Lahko prosim bolj natančno opišete njihove omejitve. Zanima nas tudi število dni v letu 2012 po posamezni delavki za odsotnost zaradi bolezni.

*Odgovor št. 7:*

S podatki, ki jih želite, žal ne razpolagamo.

*Vprašanje št. 8:*

Ali dovolite, da delavke, ki so predmet prevzema izvajajo tudi čiščenje na drugih lokacijah, kjer ima ponudnik z naročniki sklenjene pogodbe za čiščenje ob pogoju, da delo na teh lokacijah ustreza njihovim omejitvam in usposobljenosti?

*Odgovor št. 8:*

Prevzete delavke lahko delajo ves čas trajanja pogodbe le na lokacijah, ki so predmet tega javnega naročila.

**Pripravila:**

**Skrbnica javnega naročila:**

**Natalija PETRIČ**

 **VODJA JAVNEGA NAROČILA**

**Alenka REDNJAK**

**Vročiti:**

* **Portal za javna naročila**
* **www.velenje.si**